Maksimiri staadion

Maksimiri staadion (horvaadi keeles Stadion Maksimir) on jalgpalli- ja kergejõustikustaadion Horvaatia pealinnas Zagrebis.

Staadion avati 5. mail 1912 ja ta sai nime läheduses oleva Maksimiri asumi järgi. Läbi ajaloo on staadioni mitu korda renoveeritud, viimati 1997, kui tema istekohtade arvu suurendati 38 923-ni.

Eesti jalgpallikoondis on staadionil kohtunud Horvaatia jalgpallikoondisega. Staadionil peeti 1976. aasta Euroopa meistrivõistlused jalgpallis ja see oli 1987. aasta suveuniversiaadi peastaadion. Sellel peeti Jugoslaavia jalgpallikoondise üks viimaseid kodumänge 3. juunil 1990 (0:2 kaotus Hollandi jalgpallikoondisele) ja Horvaatia jalgpallikoondise esimene mäng 17. oktoobril 1990 (2:1 võit USA jalgpallikoondise üle).

Maksimiri staadionil on kontserte andnud jugoslaavia rokkbändid, U2, David Bowie ja Jon Bon Jovi.

Horvaatia staadionid
Zagreb